# **Mentorprogram for innkjøpsledere 2024**

## Informasjon om mentorprogrammet

DFØ skal våren 2024 starte opp en ny runde i mentorprogram for innkjøpsledere.

Programmet varer i ca. ett år og består av felles samlinger (både fysiske og digitale) og én til én samtaler med mentor (antall vil variere, men et utgangspunkter minimum 8-12 samtaler i løpet av programperioden). I tillegg skal deltaker i løpet av året avholde en workshop for ledelsen i egen virksomhet der innkjøp er tema.

Målet for programmet er å oppnå en positiv utvikling av ledelse på anskaffelsesområdet ved:

* å gjøre innkjøpsledere trygge i dialog med toppledere
* å gi ledere rom for refleksjon over egen innkjøpslederrolle
* å gjøre innkjøpsleder mer bevisst på ledelsens behov for beslutningsgrunnlag
* erfarings- og kompetansedeling

Du vil også få mulighet til å sette deg dine personlige mål og utvikle deg mot det du er opptatt av og har behov for. Våre forventninger til deg som deltaker, er at:

* du har et ønske om å utvikle deg
* du er åpen og mottakelig for innspill
* du ønsker å reflektere over egne utfordringer
* du setter av tid til alle samlingene, og tar initiativ ovenfor din mentor
* du setter av noe tid til forberedelse før hver samling (inntil en time per samling)
* du ønsker å gjennomføre en workshop om innkjøp for ledergruppen i virksomheten din i løpet av programperioden

## Tentativ oversikt over felles samlinger i programmet

|  |  |  |
| --- | --- | --- |
| Tidspunkt (endringer kan komme) | Type samling | Aktuelle temaer |
| Mars 2024 | Oppstartssamling adepter  Digitalt | Felles møte for å utveksle forventninger og mål med deltakelse og drøfte spørsmål omkring mentorordningen. |
| April 2024 | Fellessamling for mentorer og adepter | Nettverkssamling der mentor og adepter blir kjent. |
| Juni 2024 | Adeptsamling  Digitalt | Nettverkssamling og utvikling av adeptrollen. Informasjon fra DFØ om forberedelse/planlegging av workshop |
| September 2024 | Felles undervegssamling | Nettverkssamling for faglig påfyll |
| November 2024 | Adeptsamling  Digital | Nettverkssamling og utvikling av adeptrollen. Oppfølging og erfaringsdeling for arbeid med workshop i adeptenes virksomheter. |
| Januar 2025 | Felles undervegssamling | Nettverkssamling for faglig påfyll. |
| Mars 2025 | Avslutningssamling | Nettverkssamling. Vi avslutter og oppsummerer samarbeidet. |

DFØ dekker kostnader ved gjennomføring av samlinger, men eventuelle kostander til reise og opphold i forbindelse med samlingene dekkes av deltakerne selv.

## Søknadsprosess

For å søke fyller du ut søknadsskjemaet med nøkkelopplysninger, søknadstekst og intensjonsavtale. Søknaden (inkludert intensjonsavtalen med signatur fra din leder) sendes til Siv Helén Egelund Gjerstad i DFØ på e-post [siv.gjerstad@dfo.no](mailto:siv.gjerstad@dfo.no) innen søknadsfristen.

Programmet har begrenset med plasser. I utvelgelsen av deltakere vil vi legge vekt på søkerens rolle og motivasjon, samt sammensetting av gruppen som helhet. Vi kontakter alle søkere i løpet av kort tid etter søknadsfristen.

Ved spørsmål, ta kontakt på e-post eller telefon 466 67 664.

# **Søknad om deltakelse i mentorprogram for innkjøpsledere 2024**

## Nøkkelopplysninger

Navn:

Alder:

Stillingstittel:

Virksomhet:

Telefon:

E-postadresse:

Antall år med erfaring innen innkjøp:

Antall år med erfaring som innkjøpsleder:

Antall ansatte du er leder for (hvis du har personalansvar/er teamleder):

Gi en kort beskrivelse av hvordan innkjøp er organisert i din virksomhet (eksempelvis hvor i virksomheten innkjøpsenheten er organisert, om virksomheten er del av et innkjøpssamarbeid, hvilken rolle innkjøpsenheten har i virksomheten osv.):

## Søknadstekst

For å få et inntrykk av deg som innkjøpsleder ønsker vi at du i en fritekst svarer på noen spørsmål.

1. Gi en kort beskrivelse av dagens situasjon for anskaffelser i din virksomhet, og din rolle som leder. Har du noen mål eller ambisjoner for anskaffelser i virksomheten, eller deg selv som leder?
2. Hvordan mener du deltakelse i mentorprogrammet kan bidra til utvikling for deg/din virksomhet?

## Forslag til mentor?

Dersom du ønsker det, kan du komme med forslag til mentor. DFØ vil ikke kunne garantere at du får en mentor du foreslår, men vi tar gjerne imot forslag.

Mentor bør være en person med ledererfaring i offentlig sektor, gjerne fra ulike nivåer og områder. De må ha ledererfaring på minimum mellomledernivå med ansvar for anskaffelser.

Har du forslag til én eller flere mentorer, skriv inn her (evt. med begrunnelse):

## **Intensjonsavtale mellom DFØ, deltaker og deltakers leder**

Gjennom deltakelse i mentorprogram for innkjøpsledere, forplikter deltakerne seg til å gjennomføre samtaler med tildelt mentor, delta på samlinger (både fysiske og digitale) og gjennomføre en workshop med ledelsen i sin virksomhet. For å sikre at deltakelsen er forankret i virksomheten, ønsker DFØ at det inngås en intensjonsavtale mellom DFØ og virksomheten (v/deltaker og deltakers leder) om at du ønsker å delta.[[1]](#footnote-1)

## Avtaleparter

Intensjonsavtalen er inngått mellom DFØ og:

[Virksomhetens navn]

[Navn på innkjøpsleder (ansvarlig)]

## Beskrivelse og gjennomføring

Målet med mentorprogrammet er å gi innkjøpsleder en arena for lederutvikling og styrke samhandling mellom ulike ledernivåer. I tillegg er det et mål å øke topplederes og innkjøpslederes kompetanse om anskaffelser som strategisk virkemiddel. Innkjøpsleder forplikter seg til å delta på samlingene som gjennomføres i mentorprogrammets gjennomføringsperiode.

I samarbeid med DFØ vil innkjøpsleder gjennom programmet legge et grunnlag for å gjennomføre en workshop med egen toppledergruppe. Målet for workshopen er å sette ledere i stand til å se potensialet i mer strategisk bruk av anskaffelser, øke bevisstheten knyttet til sitt ansvar for anskaffelser, og se anskaffelser som en del av virksomhetsutviklingen.

Når programmet er ferdig, ønsker vi en kort sluttevaluering gjennom dialog med deltakerne.

## Prosjektets varighet og opphør

Programmet vil strekke seg over ca. ett år, fra oppstart våren 2024.

## Underskrift

Sted, dato:

Deltaker:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deltakers leder (eller annen representant fra toppledergruppen):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Det er begrenset med plasser i programmet, og ikke alle søkere er garantert plass.*  [↑](#footnote-ref-1)